Ronja Oja oli tyytymätön tiistaina pituushyppytulokseensa. Keskiviikkona harmitus vaihtui kuitenkin iloksi, sillä hänen tuloksensa 426 takasi EM-pronssin ja huokeamman kisamatkan.

Eilisessä pituuskisassa en ollut tyytyväinen hyppyihini, mutta mitali kyllä maistuu. Nyt voi olla rennommin mielin, kun kisojen omavastuu tuli näin kuitattua. Säästin sievoisen summan. 😅 #pituushyppy #pronssi #emkisat pic.twitter.com/XdL3WOazY4 — Ronja Pahaoja (@RonjaOja) 22. elokuuta 2018

Oja twiittasi keskiviikkona EM-mitalin ansiosta kisamatkaan tulleista säästöistä, mikä kummastutti suomalaisia. Kysyttäessä asiasta Oja kertoi, että Suomen Urheiluliitto (SUL) asetti paraurheilijoille 900 euron omavastuun, mikäli urheilija ei veny EM-mitaleille.

Kyseinen tieto omavastuusta löytyy SUL:n virallisista valintaperusteista (siirryt toiseen palveluun) parayleisurheilun EM-kisoihin.

SUL asetti meille paraEMkisoihin 900 euron omavastuun, joka pitää maksaa, jos ei saa mitalia. — Ronja Pahaoja (@RonjaOja) 22. elokuuta 2018

Yle Urheilu ei tavoittanut SULia kommentoimaan asiaa keskiviikkoiltana.

Muokattu 23.8.2018 kello 0.14: Lisätty tieto siitä, että omavastuusta paraurheilijoille löytyy SUL:n verkkosivuilta.

Lue myös:

SUL-pomo Kemppainen selittää parayleisurheilijoiden omavastuuta tasavertaisuudella: "Kustannukset vammattomiin verrattuna huomattavan suuret"

Ojalle pituushypyn EM-pronssia – "Olisin tyytyväisempi, jos tulos olisi ollut parempi"

Mitalisade jatkui parayleisurheilun EM-kisoissa – Tähti taas mestaruuteen, Mannille hopeaa

Tähden toivo oli loppua 400 metrin kilpailuihin Lontoossa – nyt hän juhlii Euroopan mestarina: "Kisa oli täydellinen napakymppi"

Tähti täysin ylivoimaisesti EM-kultaan – Suomeen neljä mitalia Berliinin tiistai-illasta

Milloin Tähti ja Kotaja kelaavat? – Näin seuraat parayleisurheilun EM-kisoja